Klag oor h-woord teen Etzebeth dalk na hof | Maroela Media
Die Menseregtekommissie (MRK) berei voor om 'n klag van haatspraak teen die Springbok Eben Etzebeth oor sy beweerde gebruik van die h-woord by die gelykheidshof in te dien.
Die klag hou verband met 'n beweerde bakleiery buite 'n kroeg in Langebaan aan die Weskus einde verlede maand. 'n Man beweer hy is deur 'n groep mans aangerand en rassistiese aanmerkings toegesnou. Daar word beweer die woord "h*tn*tte" is gebruik. 'n Video met kru taalgebruik is ook op sosiale media gedeel.
Chris Nissen, 'n kommissaris van die MRK, het Maandag gesê die saak gaan waarskynlik na die MRK se nasionale kantoor oorgeplaas word, waar die regsondersteuningseenheid dit verder gaan hanteer.
Daar is verlede week op 'n vergadering van kommissarisse ook besluit om die saak na die gelykheidshof te eskaleer. Volgens Nissen glo die MRK in mediasie – en is dít gewoonlik die eerste opsie in 'n geskil.
"Die kommissarisse het egter gevoel die saak het so 'n hoë profiel dat dit liefs in die hof uitgestryk moet word."
Hy het gesê die MRK ontvang heelwat klagtes oor die gebruik van die h-woord en dat die gebruik daarvan, soos die k-woord, stopgesit moet word.
Nissen het gesê die klag word nou voorberei en gaan hopelik binne die volgende paar dae al by die hof ingedien word.
Hy het ook met die kommissie vergader voordat hy saam met die Springbokspan na Japan vir die Wêreldbekertoernooi vertrek het.
'n Klag van aanranding is ná die voorval ook teen Etzebeth aanhangig gemaak.
Dis 'n 3 ring sirkus. Die MRK het geen doel behalwe om erger skeiding te veroorsaak nie, Die hof moet nou na 'n trawant en sy Klipdrif weergawe van 'n storie luister terwyl 'n sports ambassadeur van ons land wat sy bes probeer om vereniging te werkstellig se beeld geskend word. Of hy nou onskuldig gevind word wat gaan gebeur gaan hy altyd met daai ding op sy agterkop rond loop. Daar verloor SA nog 'n puik speler te danke aan SA se uniekke manier van dinge vernietig. Ek moet se hul het daai tegniek ver volmaak.
En wat van die B woord
En absoluut niks word gedoen omtrent J M se haat spraak nie en so ook nie die haatspraak van BLF nie. Dit wil sekerlik voorkom of daar rasisme hier teenwoordig is.
Man ek neem glad nie aanstoot as hulle my die B woord toesnou nie. Ek is so trots om n boer te wees. Duidelik is nie almal ewe trots op hul herkoms nie.